### Beslutninger

Øjvind Lind, Bodil Carlsen og Brian Schou kunne tiltræde indstillingen med de ændringer til lokalplanen, som følger af notat af 25. april 2024 med bilag fra Magistratsafdelingen for Teknik og Miljø.

Iver Thygesen kunne tiltræde indstillingen med de ændringer til lokalplanen, som følger af notat af 25. april 2024 med bilag fra Magistratsafdelingen for Teknik og Miljø, og med bemærkning om, at de trafikale forhold i området er farlige, og at den kollektive transport er utilstrækkelig.

Philip Larsen tog forbehold.

Berit Johnsen og Malthe Toft var forhindrede i at deltage i udvalgets behandling af sagen den 30. april 2024.

###

Endelig vedtagelse af forslag til Lokalplan nr. 1186, boligområde øst for [adresse], 8260 Joan Bruun.

### Resume

Et privat byudviklingsselskab ønsker at opføre boliger øst for [adresse] i Hasselager.

Området er på ca. 7,4 ha, privat ejet og beliggende i landzone. Ved endelig vedtagelse overføres arealet til byzone.

Arealet afgrænses af Genvejen mod nord, [adresse] mod sydvest og jernbanen mod øst. Området betjenes fra [adresse]. Langs Genvejen etableres en kombineret støjvold med støj-skærm og langs den nordligste del af [adresse] en støjvold. Imellem støjvolde og bebyggelse udlægges grønne områder, som beplantes med træer.

Der ønskes i alt 143 boliger med punkthuse med parterre og rækkehuse i henholdsvis 1 og 2 plan. Boligerne indrettes til både seniorer, handicappede og børnefamilier. Der opføres et fælleshus og etableres et regnvandsbassin til optagelse af vand fra de delvist åbne grøfter og af-vandingskanaler.

Et stisystem knytter boliger og opholdsarealer sammen internt i området og forbinder byudviklingsområderne på begge sider af [adresse].

På dele af [adresse] foretages en vejudvidelse, der etableres cykel- og gangsti på samme strækning og der etableres en sti-overgang med midterhelle mod syd nær [adresse].

Lokalplanen har været gennemført som en A-proces med 8 ugers offentlig høring. Høringssvar, resumé og bemærkninger er vedlagt som bilag.

### Beslutningspunkter

Det indstilles, at

Forslag til Lokalplan nr. 1186 vedtages endeligt med de ændringer, der fremgår af indstillingens afsnit 5.7.

Forslag til bygherreerklæring om vejanlæg vedtages endeligt.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 04-12-2023

Yasmin Lassen:

Fremsendes til [adresse] med bemærkning, at Magistraten i mødet den 4. december 2023 anbefaler, at byrådet tiltræder Magistratsafdelingen for Teknik og Miljøs indstilling af 24. november 2023.

Josefine Friis og Emil Henriksen tog forbehold.

Yan Jensen tog forbehold vedr. støj og etablering af støjvold.

Magistratsafdelingen for Teknik og Miljø udarbejder notat vedrørende etablering af stiforbindelse og tunnel i området.

Udvalg: [adresse]

Dato: 20-12-2023

Yasmin Lassen:

Fremsendes til Teknisk Udvalg til behandling i henhold til beslutning i byrådets møde den 20. december 2023.

Udvalg: Teknisk Udvalg

Dato: 19-02-2024

Yasmin Lassen: 4

Udvalget besluttede at udsætte sagens behandling med henblik på at afsøge muligheden for almene boliger i lokalplanen.